Document ID: /roh_data/filtered/fineweb-2-filterrobots_roh.jsonl.gz/5415

Forsa son ins declerar pertge che quai è la saira indigena. Da 5 gruppas ch’han sunà èn 3 gruppas da la Surselva. No Future, Liricas Analas e Giganto & Mattiu. I dat dentant anc autras raschuns pertge che la gievgia saira è la saira indigena.
L’Open Air Lumnezia ha cumenzà la gievgia bler pli pacific. Var 4000 visitaders èn sin il plaz e quai è en cumparegliaziun cun ils 18’000 visitaders ch’ins spetga la sonda saira survesaivel e pitschen. Ils visitaders dian, ch’ins s’entaupia adina puspè cun la medema glieud durant la saira.
I dovria la gievgia per dar l'entschatta, il venderdis per vegnir viaden e la sonda sco punct culminant, uschia ha in resumà l’Open Air Lumnezia.
RR actualitad 08:00